[{"text_idx": "#000001", "text": "Mercadona Belartzako harrobian kokatuko deia baieztatuta, NATURKONek publikoki jakinarazi nahi die enpresa horretako arduradunei gune hori garatzeko makina bat ilegaltasun eta irregulartasun egin direla , gaur egun argitu gabe dirautenak."}, {"text_idx": "#000002", "text": "Belartzako harrobiko obra udalaren baimenik gabe hasteaz gain, legezkoa den lizitazio lehiaketa publikorik egin gabe ere hasi zen, hartara beste enpresei exekuziora garaiz aurkeztea galaraziz. Hori gutxi ez, eta proiektuak ez zuen ingurumenaren gaineko inpaktu-ebaluaketarik, hau legearen arabera eskatu behar izan zitzaiola ere. Obrak 100.000 tona baino gehiagoko harri-hondakindegi berri bat sortarazi du Belartza ondoko ingurune naturalean eta hondakin horien lekualdaketan enpresak mendi-pistak legez kontra ireki ditu, errekasto baten erriberako landaredia txikitu du eta ur-ibilguan bertan ere kalteak eragin ditu. Aipatutakoaz gainera berez babestuta egon beharko lukeen hariztian eragina izan du hainbat zuhaitz behera bota direlarik eta paisai inpaktu nabarmena sortuta."}]